Universal Studios Great Britain

A Universal United Kingdom Resort egy készülőben lévő témapark és üdülőkomplexum az angliai Bedfordshire megyében. A park a nyolcadik Universal Studios Resort lesz, és az első Európában, mióta az NBCUniversal 2004-ben eladta a Universal Mediterraneat. A tervezett fejlesztés egy több tematikus területből álló témaparkot foglal magában, amely a Universal Destinations & Experiences jellegzetes megközelítését követi. Az üdülőkomplexum kezdeti tervei egy 500 szobás szállodát, valamint egy integrált kereskedelmi, vendéglátó- és szórakoztatóközpontot is tartalmaznak. Az üdülőkomplexum építése várhatóan 2031-ben fejeződik be. A témapark első fejlesztési üteme a tervek szerint körülbelül 193 hektár területet foglal el, lehetőséget biztosítva a helyszín jövőbeli bővítésére, maximum 283 hektárig. Története Az NBCUniversal anyavállalata, a Comcast 2023 szeptemberében bejegyeztette a UniversalStudiosGreatBritain.com és a UniversalGreatBritain.com domain neveket. 2023. december 1-jén a Comcast felvásárolta a Cloud Wing UK építőipari vállalatot, ezzel megszerezve annak eszközeit, köztük egy 97 hektáros (1 km²) területet Bedfordban. A 2023. december 19-én bejelentett projekt lenne az első Universal Studios Resort az Egyesült Királyságban, valamint a Universal harmadik kísérlete egy európai üdülőhely létrehozására. Az üdülőközpont körülbelül 45 percre északra helyezkedne el Londontól. 2025. április 3-án Heidi Alexander közlekedési miniszter jóváhagyta a Luton repülőtér bővítését, amely körülbelül 25 kilométerre található a tervezett helyszíntől, azzal a céllal, hogy megduplázzák a repülőtér kapacitását. Keir Starmer miniszterelnök 2025. április 9-én hivatalosan is zöld utat adott a projektnek. A Universal megerősítette a tervezett 2031-es megnyitást (a szükséges engedélyek függvényében), és kiadta az első hivatalos látványtervet. A becslések szerint a projekt 2055-ig közel 50 milliárd fonttal járulhat hozzá a gazdasághoz, beleértve a körülbelül 28 000 munkahely létrehozását, valamint az első évben várható 8,5 millió látogatót. 2025. szeptember 8-án a Universal bejegyeztette a „Universal United Kingdom Resort” védjegyet az Egyesült Királyság Szellemi Tulajdon Hivatalánál. 2025. december 16-án a Lakásügyi, Közösségi és Önkormányzati Minisztérium jóváhagyta az építési engedélyt. Terv A tervezett helyszín egy olyan területen helyezkedik el, amelyet főként az A421-es út, a B530-as út és a Broadmead Road határol, miközben a Manor Road áthalad rajta. A terület négy fő zónára oszlik: a „Core Zone” lesz a központi rész, ahol a témapark és a hotel(ek) kapnak helyet. A „Lake Zone”, amely a „Core Zone” északi részén található, vegyes felhasználású területként szolgál (várhatóan egy Universal CityWalk épül ide). Emellett két közlekedési csomópontot is kialakítanak. A tárgyalások jelenleg is folynak és egyelőre nincs meghatározott időkeret az építkezés megkezdésére. Korábban a nyitást 2030 körülre becsülték. 2025 februárjában várhatóan végleges jóváhagyást kap a projekt. Amint elfogadják a terveket, az építkezés megkezdődik, amely hat évig tart, így a park legkorábban 2031-ben nyithatja meg a kapuit. Lásd még Legoland Windsor Resort London Resort Jegyzetek Külső hivatkozások Hivatalos weboldal